

ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ,

ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

ΓΕΝΙΚΗ ΓΡΑΜΜΑΤΕΙΑ Π/ΘΜΙΑΣ, Δ/ΘΜΙΑΣ ΕΚΠ/ΣΗΣ ΚΑΙ ΕΙΔΙΚΗΣ ΑΓΩΓΗΣ ΓΕΝΙΚΗ ΔΙΕΥΘΥΝΣΗ ΣΠΟΥΔΩΝ

Π/ΘΜΙΑΣ ΚΑΙ Δ/ΘΜΙΑΣ ΕΚΠ/ΣΗΣ

ΔΙΕΥΘΥΝΣΗ ΣΠΟΥΔΩΝ, ΠΡΟΓΡΑΜΜΑΤΩΝ ΚΑΙ ΟΡΓΑΝΩΣΗΣ Δ/ΘΜΙΑΣ ΕΚΠ/ΣΗΣ

ΔΙΕΥΘΥΝΣΗ ΕΙΔΙΚΗΣ ΑΓΩΓΗΣ & ΕΚΠ/ΣΗΣ ΔΙΕΥΘΥΝΣΗ ΕΠΑΓΓΕΛΜΑΤΙΚΗΣ ΕΚΠ/ΣΗΣ ΤΜΗΜΑΤΑ Α΄

ΑΥΤΟΤΕΛΕΣ ΤΜΗΜΑ ΠΡΟΤΥΠΩΝ ΚΑΙ ΠΕΙΡΑΜΑΤΙΚΩΝ ΣΧΟΛΕΙΩΝ

ΑΥΤΟΤΕΛΗΣ Δ/ΝΣΗ ΙΔΙΩΤΙΚΗΣ ΕΚΠ/ΣΗΣ

-----

Ταχ. Δ/νση: Ανδρέα Παπανδρέου 37 Τ.Κ. – Πόλη: 15180 Μαρούσι

Ιστοσελίδα: [www.minedu.gov.gr](http://www.minedu.gov.gr/) Πληροφορίες: Α. Νιγιάννης

Ι. Μπουσδούνης Ι. Καπουτσής

Λ. Παπατσίμπα Π. Ρούνη

Τηλέφωνο: 210 3442237

210-3442191

210 3443617

210 3442472

210 3443464

Ministry of Digital Governance

**ΠΡΟΣ:**

* **Περιφερειακές Δ/νσεις Εκπ/σης**
* **Διευθύνσεις Δ/θμιας Εκπ/σης**
* **Συμβούλους Δ/θμιας Εκπ/σης (μέσω των Δ/νσεων Δ/θμιας Εκπ/σης)**
* **Γυμνάσια, ΓΕ.Λ, ΕΠΑ.Λ, Π.ΕΠΑ.Λ., Λύκεια Ε.Α.Ε. & Λύκεια ΕΝ.Ε.Ε.ΓΥ.Λ. (μέσω των οικείων Δ/νσεων Δ/θμιας Εκπ/σης)**
* **Σιβιτανίδειο Δημόσια Σχολή Τεχνών και Επαγγελμάτων** **info@sivitanidios.edu.gr**

Digitally signed by Ministry of Digital Governance Date: 2025.02.13

10:51:56 EET

Reason:

Location: Athens

ΑΝΑΡΤΗΤΕΑ

Βαθμός Ασφαλείας: Να διατηρηθεί μέχρι: Βαθ. Προτεραιότητας:

**Αθήνα,** **13-02-2025**

**Αρ. Πρωτ. 16603/ΓΔ4**

ΑΔΑ: 6ΑΥΔ46ΝΚΠΔ-Ο45

**Θέμα: Ενημέρωση για την έναρξη λειτουργίας της νέας Τράπεζας Θεμάτων Skills4Life**

Σχετ.: Το άρθρο 1 της υπό στοιχεία 1614/Υ1/08-01-2020 ΚΥΑ (Β΄ 8)

Σας ενημερώνουμε ότι **από 12 Φεβρουαρίου 2025**, ένα νέο, σύγχρονο εργαλείο είναι διαθέσιμο από το Υπουργείο Παιδείας, Θρησκευμάτων και Αθλητισμού για τους/τις μαθητές/τριες του Γυμνασίου και της Α΄ Λυκείου με στόχο να καλλιεργήσουν τις δεξιότητές τους στα Μαθηματικά, τις Φυσικές Επιστήμες και την Κατανόηση Κειμένου.

Πρόκειται για τη νέα Τράπεζα Θεμάτων [Skills4Life](https://skills4life.gr/) που αναπτύσσεται σε συνεργασία με το Πανεπιστήμιο Ιωαννίνων και περιλαμβάνει θέματα με έμφαση στην εφαρμογή της σχολικής γνώσης για την αντιμετώπιση πρακτικών ζητημάτων και απαιτήσεων της καθημερινής ζωής.

Με τον τρόπο αυτό η Τράπεζα βοηθά:

* Τους/τις μαθητές/τριες να εξοικειωθούν με τέτοια θέματα, προκειμένου να ενισχύσουν τις δεξιότητές τους σε βασικούς εγγραμματισμούς. Πρόκειται για μια νέα φιλοσοφία μάθησης, η οποία σε σημαντικό βαθμό ενσωματώνεται στα Νέα Προγράμματα Σπουδών και αξιολογείται σε μια σειρά διεθνών ερευνών.
* Τους/τις εκπαιδευτικούς να έχουν πρόσβαση σε θέματα αυτής της λογικής, προκειμένου να τα εντάξουν στη διδασκαλία τους.
* Τη σχολική κοινότητα να εξοικειωθεί με την επίλυση προβλημάτων και την απάντησή τους σε ψηφιακό περιβάλλον.

Η Τράπεζα αριθμεί ήδη 133 θέματα διαβαθμισμένης δυσκολίας (42 στα Μαθηματικά, 42 στις Φυσικές Επιστήμες, 49 στην Κατανόηση Κειμένου), τα οποία περιλαμβάνουν συνολικά 482 ερωτήσεις (113 στα Μαθηματικά, 160 στις Φυσικές Επιστήμες, 209 στην Κατανόηση Κειμένου). Τα θέματα εμφανίζουν ποικιλία και περιλαμβάνουν ερωτήσεις κλειστού τύπου, σύντομης απάντησης και μεικτού τύπου. Πολλές ερωτήσεις αναπτύσσονται σε διαδραστικό περιβάλλον και βασίζονται σε προσομοιώσεις (ιδιαίτερα στις Φυσικές Επιστήμες και στα Μαθηματικά). Για κάθε ερώτηση που περιλαμβάνεται στα θέματα παρέχεται ανατροφοδότηση τόσο για το ποια είναι η ορθή απάντηση όσο και γιατί μία άλλη απάντηση που μπορεί να δώσει ένας/μία μαθητής/τρια, δεν είναι αποδεκτή. Με αυτόν τον τρόπο οι εκπαιδευτικοί μπορούν να αναπτύξουν στρατηγικές αντιμετώπισης των λαθών των μαθητών τους.

Το περιβάλλον της Τράπεζας, είναι ειδικά σχεδιασμένο, φιλικό και εύχρηστο, επιτρέποντας στους χρήστες να αξιολογούν την ποιότητα κάθε θέματος αλλά και να δημιουργούν με θέματα της επιλογής τους τον προσωπικό τους φάκελο. Για κάθε θέμα διατίθεται ένα πλήρες σύνολο μεταδεδομένων (π.χ. αξιολογούμενη δεξιότητα, περιοχή εφαρμογής, επίπεδο δυσκολίας), τα οποία αποτελούν, επίσης, κριτήρια αναζήτησης θεμάτων στην Τράπεζα.

Η ανάπτυξη της Τράπεζας Θεμάτων [Skills4Life](https://skills4life.gr/) εντάσσεται στη συνολική στρατηγική του Υ.ΠΑΙ.Θ.Α. για την αναβάθμιση της εκπαιδευτικής διαδικασίας και την καλλιέργεια βασικών δεξιοτήτων που αξιολογούνται διεθνώς. Μέσα από αυτή την πρωτοβουλία, επιδιώκεται η σύνδεση της σχολικής γνώσης με πραγματικά προβλήματα, ενισχύοντας τον αναστοχασμό, την κριτική σκέψη και τη χρήση ψηφιακών εργαλείων στη μάθηση.

Η Τράπεζα είναι υπό συνεχή διαμόρφωση και εμπλουτισμό, είναι ανοικτή προς όλους/ες (εκπαιδευτικούς, γονείς, μαθητές- ιδιαίτερα χρήσιμη για μαθητές/τριες της Γ΄ Γυμνασίου και της Α΄ Λυκείου) στη διεύθυνση <https://skills4life.gr/> και προσφέρεται δωρεάν.

Παρακαλούνται οι Διευθυντές/ντριες των σχολικών μονάδων να ενημερώσουν με κάθε πρόσφορο τρόπο τη σχολική κοινότητα.

**Ο ΓΕΝΙΚΟΣ ΓΡΑΜΜΑΤΕΑΣ**

**Εσωτ. Διανομή**

ΑΔΑ: 6ΑΥΔ46ΝΚΠΔ-Ο45

* Γρ. Υφυπουργού Ζ. Μ. Μακρή
* Γρ. Γενικού Γραμματέα Π.Ε., Δ.Ε. και Ειδικής Αγωγής
* Γενική Δ/νση Σπουδών Π.Ε. & Δ.Ε.
* Δ/νση Σπουδών, Προγρ/των & Οργάνωσης Δ.Ε., Τμ. Α΄
* Δ/νση Ειδικής Αγωγής & Εκπ/σης
* Δ/νση Επαγγελματικής Εκπ/σης
* Αυτοτελές Τμήμα Προτύπων & Πειραματικών Σχολείων
* Αυτ. Δ/νση Ιδιωτικής Εκπ/σης, Τμ. Α΄
* Δ/νση Παιδείας, Ομογ., Διαπ. Εκπ/σης, Ευρ. και Μειον. Σχολείων
* ΨΗΦΙΑΚΟ ΦΡΟΝΤΙΣΤΗΡΙΟ - ΕΚΠΑΙΔΕΥΤΙΚΟΙ

**ΙΩΑΝΝΗΣ ΚΑΤΣΑΡΟΣ**